text: Tre prisuddelinger placeret i Forum Horsens
  15 januar 2015 kl. 16.54
  Forum Horsens skal huse tre prisuddelinger det næste år. For ishockeyspillere, motorkørere og bikere. Prins Joachims skiferie afgør, hvornår det ene award-show holdes.
  Dansk Motor Sports Award blev onsdag afviklet i Cirkusbygningen i København. Ved den lejlighed blev det afgjort, at det show skal foregå i Horsens til næste år.
  Project-manager i Meeting Horsens, Marianne Jeppesen, har stået for forhandlingerne, skriver Horsens Folkeblad.
  Datoen er ikke lagt helt fast. Prins Joachim har givet tilsagn om at deltage, hvis det kan passe sammen med hans skiferie. Derfor fastsættes datoen med hensyntagen til prisens ferie.
  Forum Horsens skal også overtage et andet award-show fra cirkusbygningen, nemlig Danish Bike Award med priser til de bedste cykelryttere.
  Allerede i maj holdes året ishockey-award i Forum Horsens.
  Den nye sportskanal, TV2 Sport, vil transmittere alle tre arrangementer.
  Artikel fra hsfo.dk
  